kardosdrur/scandi-wiki huggingface dataset:
Ludvig Feilberg

Ludvig Tage Christian Müller Feilberg (31. marts 1849 i Husby ved Ringkjøbing – 20. september 1912 på Frederiksberg) var en dansk ingeniør, psykolog og filosof. Feilberg var docent i tegning og jord- og vandbygningslære ved Landbohøjskolen i København, og var derudover Kultusministeriets tilsynshavende ved folkehøjskoler og landbrugshøjskoler. Men hans forfatterskab er især af filosofisk-psykologisk art.

Ud fra en monistisk opfattelse betragtede han den menneskelige organisme som en arbejdsmaskine, der modtager energi fra omverdenen, fortætter den og afgiver noget af den igen. Den værdifuldeste del af den optagne energi får afløb i sjælelige tilstande, der uden videre forklaring antages at svare til fysiske. Karakteristiske titler på nogle af hans værker er Om Ligeløb og Kredsning i Sjælelivet (1896), Om sjælelig Ringhed (1899-1902) og Om størst Udbytte af Sjælsevner (1881). Feilberg beskrev stemninger og følelser på indtrængende måde i en fortrolig og smidig stil, der viser hans evner både som iagttager af det menneskelige sjæleliv og som sprogskabende skribent.

Feilberg tilhører en særegen dansk tradition for livsfilosofisk overvejelse, som – før ham – omfatter navne som Poul Martin Møller, F.C.Sibbern og Søren Kierkegaard, og som – efter ham – tæller folk som Jakob Knudsen, Vilhelm Grønbech og K.E.Løgstrup.
Derudover har især forfatterer som Jacob Paludan, Helge Rode, Henrik Pontoppidan, Martin A. Hansen og Johannes Smith været inspireret af hans skildringer af sjælelig åbenhed, og i nyere tid Vagn Lundbye og Pia Tafdrup, sidstnævnte har fx brugt en af Feilbergs neologismer, intetfang, dvs. uselviskhed ledsaget af en uendelighedsfølelse, som titel på en digtsamling fra 1982.

Feilbergs levelære 
Feilbergs analyse af livsfølelsen handlede blandt andet om at finde forskellen mellem den livsfølelse, der oplevedes som mulighedsforhøjende og den, der opleves mulighedsformindskende. I Den forbindelse skelner han mellem den foreliggende mulighedsværdi og den tilførte flidsværdi.

Bibliografi 
 Feilberg, Ludvig: Samlede skrifter, I-II, København 1949.
 Hartyani, Margit: Mellemøjeblikke – Ludvig Feilbergs psykologi og "Levelære" i historisk omrids og nutidig perspektiv. Syddansk Universistetsforlag 2009. 
 Pahuus, Mogens: Livsfilosofi. Lykke og lidelse i eksistens og litteratur. Philosophia, 1994
 Pahuus, Mogens: Ludvig Feilberg. Et dansk bud på en regulær "levelære". I Eksistens og livsfilosofi. Gyldendal 2002. Red.: Regner Birkelund.
 Cavling, Viggo.: Ludvig Feilberg og hans levelære. Gyldendal 1927
 Teigen, Karl Halvor.: Ludvig Feilberg, Nordens genialoeste psykolog, Bergen 1981 (Norsk)

Referencer

Eksterne henvisninger 

 

Faglitterære forfattere fra Danmark
Filosoffer fra Danmark
Personer i Dansk Biografisk Leksikon
Danskere i 1800-tallet
Danskere i 1900-tallet
Ingeniører fra Danmark
Riddere af Dannebrog
Embedsmænd fra Danmark
Personer i Kraks Blå Bog (afdøde)
Ansatte ved Den Kongelige Veterinær- og Landbohøjskole
Ludvig
Dansksprogede forfattere fra Danmark
Frédéric Bartholdi

Frédéric Auguste Bartholdi (født 2. august 1834 i Colmar, Alsace, død 4. oktober 1904 i Paris) var fransk billedhugger.

Hans mest kendte værk 
Bartholdi huskes især for skabelsen af Frihedsgudinden.

I Bartholdis fødeby, Colmar, er der rejst en kopi i halv størrelse af Frihedsgudinden for at ære ham, og på den smalle ø Ile des Cygnes i Seinen i Paris står der ligeledes en kopi af statuen i mindre størrelse.

Henvisninger 
 

Billedhuggere fra Frankrig
Frimurere fra Frankrig
Personer fra Colmar
Kristian Jeppesen

Kristian Knud Jeppesen (20. december 1924 - 14. november 2014) var en dansk arkæolog og professor i klassisk arkæologi ved Aarhus Universitet 1958-91. 

Han deltog i flere udgravninger i Mellemøsten og Middelhavsområdet, han ledede udgravningerne i Mausoleet i Halikarnassos i Tyrkiet 1966-77.

Eksterne henvisninger 
 

Arkæologer fra Danmark
Islam i New Zealand

Islam i New Zealand er et relativt lille og nyt religiøst samfund på omkring 36.000 mennesker.

Islam i New Zealand begyndte med ankomsten af muslimske kinesiske guldminearbejdere i 1870'erne. Fra begyndelsen af 1900-tallet har der været en lav grad af muslimsk indvandring fra Indien og det østlige Europa indtil 1960'erne. Herefter begyndte en storskalaindvandring af muslimer i 1990'erne med ankomsten af indvandrere og flygtninge fra forskellige krigshærgede lande.

Den første muslimske organisation, New Zealand Muslim Association, blev registreret i 1950. Det første islamiske center blev oprettet i Auckland i 1959. Den første moske blev bygget i 1979 til 1980.

Den landsdækkende muslimske samfundsorganisation, Sammenslutningen af Islamiske Foreninger i New Zealand, blev registreret i 1979. Den første folkevalgte nationale formand blev Mazhar Krasniqi, en albaner oprindeligt fra Kosova. I 2002 beærede New Zealands regering Krasniqi med Dronningens tjenesteorden.

Mellem 1982 og 1999 var Marhum Sheikh Khalid Hafiz den øverste religiøse leder. Hafiz blev født i Indien og uddannet i Saudi-Arabien.

Referencer 
 Drury, Abdullah, Islam in New Zealand: The First Mosque (Christchurch, 2007) 

New Zealand
New Zealand
Tema (musik)

Et tema er inden for musikken en musikalsk tanke, der – selv om den ikke fremtræder i nogen afsluttet eller afrundet form – dog rummer så meget indhold, at den
har en egen selvstændig karakter og er i stand til at opfattes for sig og derved kan efterlade et vist samlet indtryk (sammenlign motiv). 

Betegnelsen tema anvendes også om en mere sammensat
musikalsk sætning, der tjener som udgangspunkt
for en videre udarbejdelse i større former
(sonate, arie osv.), og endelig om et fuldt
afsluttet mindre musikstykke, der danner
grundlaget for forskellige selvstændige
omformninger eller variationer. 

Ikke al musik har et tema som grundlag. Denne musikalske enhed spiller en vigtig rolle for kompositionen i den europæiske musik siden Renæssancen, især dog siden Barokken og Wienerklassikken. I mundtligt overleveret folkemusik derimod taler man ikke om temaer, men snarere om karakteristiske lied- danse- eller melodiformer. I moderne jazz og her specielt i bebop anvendes hyppigt begrebet bebop head ("bebop hoved"). .

Fuga
Begrebet tema træder især frem i fugaens strenge form som er typisk for barokmusikken. Fugaen begynder altid med en enkelt stemme der fremstiller temaet. Indgangsmelodien til den endnu uledsagede hovedstemme er altså identisk med temaet. Yderligere stemmer føjes da til som tager temaet op, gentager det på andre tonetrin og forbinder sig med de øvrige stemmer til et kunstfærdigt fletværk. Temaet danner ikke det eneste materiale, men det væsentligste, som kompositorisk bliver forarbejdet videre og bestemmer forløbet i værket. Derved kan det behandles på mange måder i overensstemmelse med reglerne for kontrapunkt.

Sonateform
I klassikken har temaet den centrale plads i sonateformens ekspositiondel. Dér fremtræder den som ledsagende melodi, for det meste strengt opdelt i kontrast til et sidetema. Ud af motiver og figurer fra de to temaer – hoved- og sidetema ("temadualisme") – udvikler komponisten så den midterste del af en sonatehovedsats, gennemførelses- eller modulationsdelen, før reprisen gentager udgangstematikken og afslutter stykket. 

I Romantikkens musik blev temaet bearbejdet som selvstændig melodisk-harmonisk-rytmisk idé på en mindre streng måde, således at det mistede sin klare afgrænselige kontur. Hos Schumann spillede for eksempel idealet om den "uendelige", stadig fortløbende melodi en vigtig rolle.

Se også
 Rondo – AABA-form

Eksterne henvisninger 
 "Musikkens skrift og tale", 1971, af Sven Erik Werner (htm-format via Google), bl.a. om "temadualisme"  som den musikalske skrifts tidligste opsætsighed mod den herskende orden.

Kilder 
 Opslag af operarepetitør S. Levysohn i Salmonsen (Salmonsens Konversationsleksikon, 2. udgave, bd. 23, s. 217) samt den tyske artikel i denne udgave

Noter

Musikteori
Musikudtryk
Carlo Ancelotti

Carlo Ancelotti (født 10. juni 1959 i Reggiolo) er en italiensk fodboldtræner, der senest, frem til 28. september 2017 var fodboldtræner for FC Bayern München. Han har tidligere været træner for storklubber som Juventus (1998-2001), AC Milan (2001-09), Chelsea (2009–11), Paris Saint-Germain (2011-13) og Real Madrid (2013-15).

Som træner for Parma førte han klubben til to andenpladser i Serie A og gentog senere to andenpladser med Juventus. Som træner for AC Milan vandt han både Serie A og Champions League. Kontrakten med AC Milan blev efter Champions League-sejren 2007 forlænget til 2010. Han var en mulig kandidat til at overtage landsholdet efter VM-slutspillet samme år.

1. juni 2009 blev det klart, at han overtog Premier League-klubben Chelsea. Han var manager i Chelsea i to sæsoner, indtil han blev fyret den 22. maj 2011. Herefter blev han i ansat i franske Paris Saint-Germain F.C..

Han overtog senere cheftræner stillingen i Real Madrid, men blev fyret og overtog herefter jobbet i Bayern München. Som træner for Bayern München vandt han Bundesligaen, men manglende succes i Champions League førte til, at klubben fritstillede Ancelotti i september 2017 efter et 0-3 nederlag til PSG. Som træner for Real Madrid vandt han Champions League 2022

Litteratur 

 Ancelotti, Carlo (2017). Mit spil. København: Memoris. .

Referencer

Eksterne henvisninger 

 

Fodboldtrænere fra Italien
Fodboldspillere fra Italien
Fodboldspillere fra Parma FC
Fodboldspillere fra AS Roma
Fodboldspillere fra AC Milan
Fodboldtrænere fra Chelsea F.C.
Fodboldtrænere fra AC Milan
Fodboldtrænere fra Real Madrid CF
Fodboldtrænere fra Paris Saint-Germain
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Max Reinhardt

Max Reinhardt, egentlig Maximilian Goldmann, (født 9. september 1873 i Baden ved Wien i Østrig-Ungarn, død 30. oktober 1943 i New York, USA) var en tysk-østrigsk teaterleder og instruktør. 

Gennem første tredjedel af 1900-tallet var han en dominerende kraft i tysk teater. Han ledede ofte en række scener samtidigt: de vigtigste var Deutsches Theater i Berlin og Theater in der Josefstadt i Wien. Han gæstede som instruktør mange scener i Europa og Amerika. I en årrække ledede han festspillene i Salzburg. I 1908-14 var han filminstruktør på flere stumfilm og en filmatisering af Shakespeares En skærsommernatsdrøm (1935) i USA. Da Hitler gik ind i Østrig, måtte Reinhardt og hans hustru, skuespilleren Helene Thimig, flygte til USA, hvor han døde.

Den 18. november 2015 indviede Friedrichstadt-Palast Berlin til ære for sine stiftere Max Reinhardt, Hans Poelzig og Erik Charell under festlige former mindesmærket ved Friedrichstraße 107.

Eksterne henvisninger 
 

Filminstruktører fra Tyskland
Filminstruktører fra Østrig
Operainstruktører
Æresdoktorer ved University of Oxford
Nuklear kædereaktion

En nuklear kædereaktion er i kernefysik en række kernespaltninger hvor hver spaltning sætter nye i gang, således at antallet af interaktioner vedligeholdes eller vokser hurtigt. Dette udnyttes i atombomben og i en kernereaktor.

I ukontrollerede kædereaktioner vil hver neutron i princippet spalte en atomkerne, så kernespaltningerne vokser eksponentielt. Det udnyttes i atomvåben. I kontrollerede kædereaktioner vil neutronabsorberende materiale (fx cadmium) gøre at man kan accelerere eller bremse kædereaktionen. Det udnyttes i atomkraftværker.

Se også 
 Proton-proton-kædereaktion

Kernefysik
Karien

Karien var et landskab i det sydvestlige Lilleasien i oldtiden, liggende ved havet og begrænset af Lydien, Frygien og Lykien. Det er for størstedelen et bjergland, men med flere frugtbare dale, således ved floden Maiandros. Kysten er stærkt indskåret, hvorfor der i oldtiden dreves en livlig skibsfart. Foruden de græske kolonier Miletos, Halikarnassos og Knidos fandtes byerne Mylasa, Magnesia, Tralleis og Alabanda. Landets indbyggere, karierne, som sprogligt regnes for at være indoeuropæiske, nævnes allerede hos Homer som troernes forbundsfæller; de skal i en forhistorisk tid have bredt sig over en stor del af øerne i Ægæerhavet, hvorfra de dog atter blev fortrængte af grækerne, som desuden anlagde adskillige kolonier på kysten af Karien. I Karien nævnes også en anden folkestamme, lelegerne, hvis herkomst er dunkel; det berettes, at de har været karernes livegne, og allerede i oldtiden mente man, at de udgjorde Kariens urbefolkning. Karerne nød i Grækenland et slet ry for deres upålidelighed og røveriske tilbøjeligheder; de anvendtes allerede i en tidlig tid meget som lejetropper.

Karien blev, efter at perserkongen Kyros havde erobret Lydien, undertvunget af den persiske feltherre Harpagos (omtrent 540 f. Kr.) og vedblev derefter at stå under det persiske rige, så længe det bestod, men således, at det styredes af indfødte fyrster som Mausolos, der egentlig kun af navn var persiske satraper. Efter at Alexander den Store havde erobret perserriget, og da hans lande efter hans død deltes imellem hans feltherrer, kom Karien efter flere omskiftelser under Syrien; senere (189) deltes landet, så at den nordlige del kom under Pergamon, og den sydlige del under Rhodos, men 168 tvang romerne rhodierne til at give afkald på deres del af Karien. Endelig indlemmedes hele Karien 129 i den romerske provins Asia.

Anatolien
Tidligere riger, stater, protektorater, kolonier og lande
Asia (romersk provins)
Marie-Louise Jensen

Marie-Louise Jensen (født 1964) er en dansk/engelsk forfatter.

Hendes debutroman Between two Seas udkom på dansk som Mellem to have i 2009 på forlaget Phabel. Bogen handler om den unge Marianne, der i 1880'erne tager alene fra England til Danmark for at finde den far, hun aldrig har mødt. Den engelske udgave blev i 2008 nomineret til både den irske Glen Dimplex Children’s Book Award 2008 og Waterstone's Children's Book Prize. 

Marie-Louise Jensen bor i den engelske by Bath, hvor hun ved siden af sin forfattergerning hjemmeunderviser sine to drenge. Tidligere har hun studeret tysk og skandinavisk litteratur og sprog og har i perioder været bosat i både Tyskland og Danmark. Mellem to have er hendes første bog på dansk.

Eksterne henvisninger 
 Marie-Louise Jensens officielle hjemmeside

Romanforfattere fra Danmark
Romanforfattere fra England
Engelsksprogede forfattere fra Danmark
Helle Bütow Jørgensen

Helle Bütow Jørgensen gift Broe født 1963 er en dansk atlet som var medlem af Københavns IF (-1983) og AK73 (1984-).

Bütow Jørgensen vandt seks individuelle bronzemedaljer og syv hold-guld ved DM. Hun deltog i cross VM 1984 hvor hun blev nummer 94.

Danske mesterskaber 
  1991 Halvmarathon 1:20.04
  1991 Halvmarathon – hold 4.11.48
  1990 Halvmarathon – hold 4.16.24
  1989 20 km landevejsløb 1.20.28
  1991 15 km landevejsløb – hold 2.49.38
  1989 15 km landevejsløb – hold 2.54,55
  1987 15 km landevejsløb 54.54
  1987 15 km landevejsløb – hold 2.46.14
  1986 Kort cross – hold 59.30
  1986 15 km landevejsløb – hold 2.46.04
  1985 Kort cross – hold 1.06.01
  1984 10 km landevejsløb – hold 1.46.29
  1985 Kort cross – hold 11 point
  1984 Kort cross 19.09,2
  1984 3000 meter 9:37.89
  1983 3000 meter 9:51.13
  1983 10 km landevejsløb – hold
  1982 10 km landevejsløb – hold

Personlige rekorder 
 800 meter 2.19,8 1984
 1500 meter: 4.38.05 1984
 1 mile: 5.13.2 1983
 2000 meter: 6.27.4 1983
 3000 meter: 9.37.89 1984
 5000 meter: 16.52.6 1984
 10.000 meter 35.50.2 1986
Landevej
 10 km: 34.02 1984
 15 km: 54.43 1986
 20 km: 1.15.44 1986
 Halvmarathon: 1.19.08 1987
 Marathon: 3.05.10 1991

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )

Atleter fra Københavns IF
Atleter fra AK73
Mellemdistanceløbere fra Danmark
Langdistanceløbere fra Danmark
Markt Taschendorf

Markt Taschendorf er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Scheinfeld.

Geografi 
Kommunen ligger midt i Steigerwald.

Nabokommuner er (med uret, fra nord):Burghaslach, Vestenbergsgreuth, Münchsteinach, Baudenbach og Scheinfeld.

Inddeling 
Kommunen har ud over hovedbyen Taschendorf ti landsbyer :

Eksterne henvisninger
Münchsteinach

Münchsteinach er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Diespeck.

Geografi 
Kommunen ligger i den sydøstlige del af Naturpark Steigerwald cirka midtvejs mellem Würzburg og Nürnberg.

Nabokommuner 
Nabokommuner er (med uret, fra nord):
 Vestenbergsgreuth
 Uehlfeld
 Gutenstetten
 Diespeck
 Baudenbach
 Markt Taschendorf

Inddeling 
Kommunen består ud over Münchsteinach af landsbyerne:

Eksterne henvisninger
Pelle Dam

Pelle Dam Nielsen (født 30. august 1987 i Marslev) er en dansk journalist, der tidligere arbejdede som redaktionschef på Radio24syv . Den 1. november 2019 blev han pressechef i Udlændinge- og Integrationsministeriet.

Han er uddannet fra Journalisthøjskolen og har tidligere arbejdet for JP/Politikens Hus’ nu lukkede digitale medie FORMAT  og MetroXpress. Desuden er han forhenværende landsformand for Socialistisk Folkepartis Ungdom og tidligere næstformand for Danske Gymnasieelevers Sammenslutning.

Uddannelse 
 Student fra Mulernes Legatskole i 2006. 
 Studerende ved Danmarks Journalisthøjskole i Århus fra 2008 - 2014 (var på orlov under sit formandskab i SFU).

Politisk karriere 
 Næstformand for Danske Gymnasieelevers Sammenslutning 2006-2007
 Redaktør for det venstreorienterede ungdomsmagasin Virak 2007-2008
 Redaktør for SFU's medlemsblad Aktivisten 2008-2009
 Landsformand for SF Ungdom 2009-2011

Referencer 

Journalister fra Danmark
Politikere fra SF
Elev- og studenterbevægelsen
Formænd for Socialistisk Folkepartis Ungdom
Class Struggle

Class Struggle (Urdu: طبقاتی جدوجہد) er en pakistansk trotskistisk organisation med en avis af samme navn. På engelsk refereres organisationen nogle gange blot som "The Struggle".

Således er Class Struggle en søsterorganisation til det danske Socialistisk Standpunkt.

Med sine tusindvis af medlemmer er Class Struggle en af de største trotskistiske organisationer i verden i dag. Organisationen er bredt kendt i Pakistan og har flere prominente medlemmer og sympatisører, heriblandt forfatter og journalist Lal Khan der bl.a. jævnligt medvirker i debatprogrammer hos flere pakistanske og mellemøstlige tv-stationer og jævnligt skriver for flere store aviser, heriblandt Daily Times. Malala Yousafzai, en 14-årig pakistansk pige og vinder af Pakistan National Peace Prize 2011, der i 2012 blev forsøgt myrdet af Taliban for at kæmper for pigers ret til at gå i skole, er en sympatisør med organisationen og talte ved Class Struggles sommerskole i Swat i 2012..

Class Struggle er en del af og udgør den revolutionære venstrefløj i det pakistanske parti PPP – Pakistan Peoples Party (Pakistans Folkeparti) der blev stiftet af Zulfikar Ali Bhutto og tidligere havde den myrdede Benazir Bhutto som leder.
Class Struggle havde tidligere et medlem af det pakistanske parlament for PPP og havde ved sidste valg 3 opstillede kandidater. Ingen af dem blev dog valgt, ifølge Class Struggle på grund af valgsvindel.

Class Struggle er hovedkraften i den store kampagne PTUDC – Pakistan Trade Union Defence Campaign (Kampagne til forsvar for de pakistanske fagforeninger).

Class Struggle har også været initiativ tagere til den pakistanske del af den internationale Hands Off Venezuela kampagne til forsvar for den venezuelanske revolution.

Eksterne henvisninger 

The Struggle  The Struggles hjemmeside.
IMT – International Marxist TendencyIMT's hjemmeside.
PTUDC – Pakistan Trade Union Defence Campaign  PTUDC's hjemmeside.

Struggle, Class
Politiske organisationer
Marxisme
Socialisme
Kommunisme
Trotskisme
Sort boks

Den sorte boks er en populær betegnelse for et af de vigtigere værktøjer til at opklare flystyrt med. Den sorte boks er i virkeligheden orange, for at man nemmere kan finde dem blandt vragdele – og der er to forskellige:
 en Flight Data Recoder (FDR), der registrerer en mængde parametre: Flyvehastighed, flyvehøjde, kurs, flyets hældning/krængning m.m. i et længere tidsrum inden styrtet (typisk et døgn). Der er mindst 28 væsentlige parametre, der skal optages, og visse recordere kan klare op til 300, men så er der også medtaget detaljer fra bl.a. flap- og slat-indstillinger, autopilot og røgalarmer.
 en Cockpit Voice Recorder (CVR), der optager al kommunikation mellem piloterne indbyrdes eller med flyvekontroltjenesten (ATC). Ligeledes optages cockpittets lyde via en eller flere mikrofoner fastmonteret i panelerne. Det er for at give en efterforskning mulighed for at høre eventuelle akustiske advarsler fra avionics (for eksempel stall warnings), piloters kommentarer og udbrud, ja selv motorlyd, lyden fra understel og anden støj, der kan give et fingerpeg om, hvad der forårsagede styrtet. Typisk rummer en CVR optagelser fra den sidste halve time.

For at disse sorte bokse skal overleve et flystyrt, er de normalt placeret i halesektionen af flyet, men de skal også overholde nogle strenge fysiske krav. Blandt andet skal de kunne modstå en deceleration på 3.400 G, en temperatur på 1.100 grader celsius i en halv time og en vanddybde på 20.000 fod (ca. 6.100 m). De er udstyret med en lille radiosender, der afgiver et svagt signal, der bruges til at spore boksen blandt vragrester. De er også forsynede med en ultralyd-pinger som letter lokalisering af dem under vandet. Disse signaler udsendes i 30 dage.

Tidligere blev informationerne optaget på uendelige stålbånd, men efterhånden er de udskiftet til halvlederhukommelse.

Der er krav om sorte bokse i civile fly med maksimal startvægt over 5.700 kg.  Typiske almenfly med en startvægt omkring 1.000 kg omfattes således ikke af kravet. En civil helikopter derimod skal udrustes med tilsvarende systemer hvis den højeste tilladte startvægt overstiger 3.175 kg. Oplysningerne som helikopternes sorte bokse registrerer udskiller sig fra fastvingeflys på grund af helikopternes anderledes konstruktion.

Betegnelsen 'sort boks' kommer fra 'black box' indenfor elektronik, hvor det betegner et kredsløb eller system, hvor man i overordnede træk ved, hvad det laver, mens den detaljerede opbygning eller virkemåde er et lukket land.

Referencer 

 Den Store Danske: Sort boks Hentet d. 7. november 2015

Flyulykker og -hændelser
Luftfartøjskomponenter
Digitale lagringsmedier
Neuhof an der Zenn

Neuhof an der Zenn (eller: Neuhof a.d.Zenn) er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er hjemsted for Verwaltungsgemeinschaft Neuhof an der Zenn.

Geografi 
Neuhof an der Zenn har navn efter, og ligger ved floden Zenn, der er en biflod til Regnitz (→ Main→ Rhinen).

Nabokommuner er (med uret, fra nord): Wilhermsdorf, Dietenhofen, Rügland, Trautskirchen og Markt Erlbach.

Inddeling 
Kommunmen har ud over hovedbyen Neuhof disse landsbyer og bebyggelser:

Eksterne henvisninger 

 zur Geschichte von Neuhof
Oberickelsheim

Oberickelsheim er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Uffenheim.

Geografi 
Kommunen ligger midt mellem Würzburg og Ansbach.

Nabokommuner er (med uret, fra nord): Marktbreit, Martinsheim, Gollhofen, Hemmersheim og Ochsenfurt.

Inddeling 
 Oberickelsheim
 Geißlingen
 Rodheim

Eksterne henvisninger